ทันเกมส์ ภาคบ่าย – บล.ไทยพาณิชย์
บล.ไทยพาณิชย์ ระบุในบทวิเคราะห์บ่ายนี้
9 ธ.ค. 2558

สรุปภาวะตลาดภาคเช้า
SET เปิดบวก-ปิดลบ – SET เปิดช่วงเช้าปรับตัวขึ้นทดสอบแนวต้านที่ระดับ 1315 จุด และอ่อนตัวลงมาสู่แดนลบก่อนปิดตลาดช่วงเช้าที่ระดับ 1304.18 จุด -2.80 จุด -0.21% ปริมาณการซื้อขายเบาบางที่ระดับ 1.4 หมื่นลบ. เนื่องจากเป็นช่วงวันหยุดยาว นักลงทุนหยุดพักผ่อน ดัชนีตลาดหุ้นในภูมิภาคเช้านี้ปรับตัวลงเช่นเดียวกัน
ส่วนราคาน้ำมันดิบเริ่มฟื้นตัวได้บ้างเล็กน้อย แต่คาดว่าไม่มีนัยสำคัญต่อหุ้นกลุ่มพลังงานมากนัก หุ้นกลุ่มหลักที่ปรับตัวลงได้แก่ วัสดุก่อสร้าง (-0.9%) พาณิชย์ (-0.6%) ในขณะที่ โรงพยาบาล (+0.7%) ปิโตร (+0.3%) ปรับตัวขึ้นหนุนตลาด ด้านค่าเงินบาททรงตัวอยู่ในกรอบ 35.90-36.00 บาท
 
กลยุทธ์ที่แนะนำ :
ช่วงบ่าย: คาดดัชนี SET index แกว่งตัวผันผวนต่อ เนื่องจากปริมาณการซื้อขายที่เบาบางของตลาด แรงซื้อ-ขายในตลาดอาจส่งผลให้ดัชนีสามารถปรับตัวขึ้น-ลงได้มาก โดยให้แนวรับอยู่ที่ระดับ 1292-1300 จุด และ 1280 จุด ในขณะที่แนวต้านยังคงแข็งแกร่งที่ 1315 และ 1320 จุด กลยุทธ์เน้นเก็งกำไรหุ้นเฉพาะตัว หุ้นแนะนำตามสัญญาณเทคนิคได้แก่ SMPC (รับ 5.80 ต้าน 6.40 cut 5.75)